**I Z V J E Š Ć E**

sa 6. redovne sjednica Općinskog vijeća Općine Kršan održane dana 19. listopada 2022. godine, u općinskoj vijećnici Općine Kršan na kojoj je prisustvovalo 10 od 13 vijećnika Općinskog vijeća Općine Kršan.

Na sjednici Općinskog vijeća Općine Kršan razmatrani su i jednoglasno usvojeni sljedeći akti:

**1. Verificikacija zapisnika:**

sa 5. redovne sjednice Općinskog vijeća Općine Kršan održane dana 21. rujna 2022. godine.

**2. Polugodišnji Izvještaj o izvršenju Proračuna Općine Kršan za razdoblje od 01. siječnja do 30. lipnja 2022. godine**

U izvještajnom razdoblju od 01. siječnja do 30. lipnja 2022. godine Općina Kršan ostvarila je:

- ukupne prihode u iznosu od 13.484.157,67 kn ili 32,40 % godišnjeg plana,

- ukupni rashodi u iznosu od 10.398.247,87 ili 26,04 % godišnjeg plana. Uz to ostvareni su i izdaci u iznosu od 1.198.416,67 kn ili 49,93% godišnjeg plana - otplata glavnice za kredit.

Uzimajući u obzir navedeno ostvarenje prihoda, rashoda i izdataka, uz raspoloživa sredstva prenesena iz prethodne godine u iznosu od 740.392,53 kn, na kraju ovog izvještajnog razdoblja, bilježi se višak sredstava u iznosu od 2.627.885,66 kn.

**3.** **Općinski vijećnici primili su na znanje izvješće o radu Općinskog načelnika Općine Kršan za razdoblje 01. siječnja do 30. lipnja 2022. godine**

Općinski načelnik upoznao je vijećnike sa izvješćem o radu za razdoblje 01. siječnja do 30. lipnja 2022. koje su vijećnici primili na znanje i o kojem se prema Poslovniku Općinskog vijeća ne glasa.

**4. Zaključak o prihvaćanju izvješća Državnog ureda za reviziju o obavljenoj provjeri provedbe naloga i preporuka danih u financijskoj reviziji Općine Kršan za 2019.**

Temeljem Zakona o Državnoj reviziji, Državni ured za reviziju Pazin proveo je u razdoblju od veljača 2020 – do rujna 2022 godina Reviziju financijskog poslovanja Općine Kršan za 2019. godinu. Posljednja revizija poslovanja Općine Krsan izvršena je davne 2010. godine, tako je Revizija za 2019. godinu obuhvatila razdoblje od 2010 – 2019. godine kao i nalaz i preporuke za uklanjanje uočenih nepravilnosti i propusta u radu Općine Kršan za razdoblje 2010 – 2019, a koje su trebale biti uklonjene u danom roku, odnosno najkasnije do 31. ožujka ove godine.

**5. Ažuriranje Procjene rizika od velikih nesreća**

Temeljem Zakona o sustavu civilne zaštite izvršeno je ažuriranje podataka u Elaboratu Procjene rizika od velikih nesreća koje je usvojilo općine vijeće dana 05.lipnja 2018. kao strateškom dokumentu u svrhu smanjenja rizika i posljedica velikih nesreća na području Općine Kršan.

**6. Odluka o stavljanju van snage Odluke o osnivanju Tima civilne zaštite Općine Kršan**

Procjenom rizika od velikih nesreća Općine Kršan i godišnjim analizama stanja sustava civilne zaštite za područje Općine Kršan utvrđeno je da za područje Općine nije potrebno osnivanje zasebnog Tima civilne zaštite opće namjene Općine Kršan budući postoje druge operativne snage koje bi u datom momentu djelovale u sustavu civilne zaštite a osnovane su temeljem Zakonom o sustavu civilne zaštite i odluka JLS.

**7. Odluka o raspisivanju natječaja o prodaji nekretnina**

Općinsko vijeće usvojilo je odluku o raspisivanju natječaja za prodaju 3 nekretnine u vlasništvu općine Kršan koje se nalaze u naselju Plomin i Donadići. Ukupna procijenjena vrijednost nekretnina obuhvaćenih prijedlogom Odluke iznosi 557.200,00 kn.

**OPĆINSKO VIJEĆE OPĆINE KRŠAN**

Kršan, 20. listopada 2022.

Općinski načelnik

Izvješće za WEB stranicu sastavila:

Pročelnica JUO

 Glorija Fable RomanCarić mag.iur.

KLASA: 024-05/22-01/8

URBROJ: 2163-22-05-22-9